সত্তরের দশকেই তিনি চট্টগ্রাম বিশ্ববিদ্যালয়ের চারুকলা বিভাগে শিক্ষক হিসেবে যোগ দেন। এই সময়ে তিনি বিশিষ্ট চিত্রকর রশিদ চৌধুরীর সান্নিধ্যে আসেন। তখন থেকে তাঁর চিত্রসাধনা ও মানসযাত্রা নতুন মোড় নেয় এবং চিত্রভাষা স্বতন্ত্র হয়ে ওঠে। তাঁর শিল্পভাবনায় ঐতিহ্য ও আধুনিকতার যুগ্মতা তাঁকে নবীন আলোকে উদ্দীপিত করে। এভাবেই নিত্য নানা পরীক্ষা-নিরীক্ষা ও সাধনার মধ্যে দিয়ে তিনি হয়ে উঠেছেন বিশিষ্ট চিত্রকর।